Basic HTML Version

|  | Table of Contents |  | View Full Version

Page 20 - Demo
P. 20

                                        ME SE SHKRUAJMË?papirus - bimë që rritet në vende të nxehta, zakonisht buzë lumenjve. pergamenë - lëkurë kafshësh, e cila përpunohej posaçërisht dhe përdorej për të shkruar në të.pendë - pupël shpendi.Fjalë të reja Në kohët e lashta, njerëzit vizatonin figura kafshësh dhe objektesh për të komunikuar me njëri-tjetrin.Më pas, filluan të shkruanin në fletë të holla prej papirusi. Për të shkruar mbi papirus, përdorej pena prej kallami ose prej bronzi, e cila ngjyhej në bojë. Papirusi u zëvendësua nga pergamena, e cila nxirrej nga përpunimi i lëkurës së kafshëve. Në vend të penave të mëparshme u përdorën pendët e disa shpendëve. Pendët e patave ishin më të mira për të shkruar. Pergamena ishte materiali kryesor në të cilën shkruhej, derisa u zëvendësua nga letra.Vonë, shumë vonë u erdhi radha penave me trup druri dhe me majë metalike, që ngjyheshin në bojë.Shumë kohë më pas u krijuan lapsat, stilografët dhe stilolapsat, që përdoren edhe në ditët e sotme. Nga viti në vit, ata kanë ndryshuar formë duke e përmirësuar cilësinë e të shkruarit.Sot, një mjet tjetër që përdoret edhe për të shkruar, është KOMPJUTERI.LEXOJ DHE KUPTOJ Si komunikonin njerëzit në kohët e lashta?Pendët e cilit shpend ishin më të përshtatshme për të shkruar?Si quhen materialet mbi të cilat është shkruar më parë?Po sot, cilat mjete përdoren për të shkruar?Pse sot po përdoret gjithnjë e më tepër kompjuteri për të shkruar?Si mendon, do të ketë një mjet tjetër shkrimi që ta zëvendësojë kompjuterin? Nëse po, si mund të jetë ai?REFLEKTOJpergamenëLexojmëpapirus18

| 14 15 16 17 18 19 20 21 22 23 24 |